Diari Oficial de la Generalitat Valenciana


Sumari del DOGV 4990, del 21-04-2005 (2005/3883)

Informació pública del projecte de reparcel·lació forçosa de la unitat d'execució única del SUP PRR 9 Patraix, del PGOU de València.
------------------------------------------------------------------------------------------------------------------------------------

### Dades del document

Número de DOGV
:   4990

Data del DOGV
:   21-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3883


Organisme emissor
:   Desarrollo Urbano de Patraix, SA

Tipus de document
:   Anunci

Informació pública del projecte de reparcel·lació forçosa de la unitat d'execució única del SUP PRR 9 Patraix, del PGOU de València. [2005/X3883]
  
Als efectes del que preveu la Llei 6/1994, reguladora de l'Activitat Urbanística, com a titulars de finques registrals afectades pel Projecte de Reparcel·lació Forçosa, pose en el seu coneixement que, amb data 29 de desembre del 2000, va ser adjudicat a Desarrollo Urbano de Patraix, SA, programa d'actuació integrada de la unitat d'execució única del Sector de SUP núm. 9 Patraix del PGOU de València. El conseller d'Obres Públiques, Urbanisme i Transports, mitjançant una Resolució de 3 de juny de 2002, va aprovar definitivament l'homologació del Sector a la LRAU, tornant l'expedient del pla parcial a l'Ajuntament de València per a la seua aprovació definitiva, la qual cosa va ocórrer per Acord de Ple de 25 d'octubre de 2002.
  
En compliment del referit planejament Desarrollo Urbano de Patraix, SA, ha formulat projecte de reparcel·lació forçosa de l'esmentada Unitat d'Execució a l'empara del que preveu l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (DOGV núm. 2394, de 24.11.94), en avant LRAU.
  
En aplicació del que establix l'article 48.1.C) en relació amb l'article 46.3, ambdós de la LRAU, escau sotmetre el referit projecte amb tota la documentació annexa a informació pública per un termini de 20 dies hàbils comptats a partir de l'endemà de la publicació d'este anunci en el Diari Oficial de la Generalitat Valenciana.
  
Es fa constar que durant tal termini els interessats en este procediment podran formular qualssevol al·legacions que al seu dret convinguen, tot això en els termes i condicions de la LRAU, a l'efecte qualsevol dels quals interessat podrà consultar l'expedient depositat en la Notaria de José Luis Pavia Sanz, sítia al c/ Pintor Sorolla núm. 13, 1a i 2a plantes, de València (46400), els dies hàbils en horari de 10 a 13 hores.
  
Igualment es fa constar que qualsevol persona podrà comparéixer en la dita Notaria per a obtindre còpia de l'acta de protocol·lització del projecte i documents que s'hi acompanyen, o sol·licitar que esta li siga exhibida.
  
Així mateix, la referida documentació, així com l'expedient administratiu, podran ser consultats als locals de l'Ajuntament de València, av. d'Aragó núm. 35, 4a planta, els dies hàbils en idèntic horari.
  
En aplicació de l'article 103 del vigent Reglament de Gestió Urbanística de 1978, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present notificació com a requeriment per a l'aportació de la indicada informació, advertint així mateix que l'omissió, error o falsedat d'estes declaracions no podrà afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga.
  
Especialment, hom requerix els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i si és el cas activitats que hagen de ser objecte d'indemnització a càrrec del projecte de reparcel·lació forçosa.
  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si és el cas, adjudicada.
  
Així mateix, de conformitat amb el que preveu l'article 70.D de la LRAU, segon paràgraf: ?Durant l'exposició al públic de la reparcel·lació, a fi d'evitar el proindivís, els interessats, podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativa, el pagament o el cobrament de la indemnització en metàl·lic, tot donant un termini de deu dies al requerit per a triar si preferix pagar o cobrar a un mateix preu unitari. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència?.
  
Les al·legacions que, si és el cas, s'hi formulen seran presentades davant l'Ajuntament de València, av. d'Aragó núm. 35 (4a planta).
  
I a fi de dotar els procediment de les màximes garanties, a l'empara del que establix l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, s'ha publicat, així mateix, edicte en el Butlletí Oficial de la Província de València, dirigit als titulars de béns i drets la identitat del qual és desconeguda, o sent coneguda, és desconegut el seu domicili; així com respecte de qualssevol altres titulars de béns i drets afectats per l'actuació, la titularitat del qual; identitat o domicili no consten en el present procediment.